text: Dybbøl og kloster kan ophøjes til europæisk kulturarv
  27 november 2012 kl. 09.46
  Dybbøl Banke og Cistercienserklostret i Løgumkloster er med i kapløbet om at få tildelt EU?s prestigefyldte blå kulturarvsmærke.
  Mærket skal være med til at gøre befolkningerne opmærksomme på den fælles kulturarv, stimulere kulturturisme og tværkulturel dialog.
  Kulturstyrelsen har valgt tre steder, der går videre i kapløbet.
  De er Ny Carlsberg Bryghus og J.C. Jacobsens Gl. Carlsberg Bryggeri i København, Dybbøl Banke ved Sønderborg og Cistercienserklostret i Løgumkloster.
  Danmark må som de øvrige 27 EU-lande, udvælge op til fire forslag til bedømmelse i 2013. Derefter to forslag i de følgende ulige år. 
  Det er Kommissionen der endelig udpeger de steder, som skal have tildelt mærket efter indstilling fra en fælles europæisk jury. 
  Forslaget om et fælles kulturarvsmærke blev fremlagt i 2010 af græske Androulla Vassiliou, EU-kommissær for uddannelse, kultur, flersprogethed og ungdom. Indtil videre har 17 EU-lande budt ind på skiltning.
  Foreløbig er der 64 europæiske kulturruter med blå skiltning. Men flere kan altså være på vej, og altså måske også i Danmark.
  Akropolis i Athen, pavepaladset i Avignon og skibsværftet i Gdansk har alle et blåt EU-kulturarvsmærke.
  